ܐܰܟܼ ܡܶܢܘܟܼ ܙܰܒܢܐ! / Mimro cal u Sayfo
author: Sami Dik
edition published: 2020
language: tru
availability: Creative Commons — Attribution 4.0 International — CC BY 4.0 https://creativecommons.org/licenses/by/4.0/ (http://creativecommons.org/licenses/by/4.0/)

ܒܝ ܫܰܒܪܘܬ݂ܰܝܕܰܢ ܫܰܒܪܶܐ ܒܨܝܪ ܡܰܕܥܐ ܘܰܝܢܰܐ ܒܝ ܛܰܠܝܘܬ݂ܰܝܕ݂ܰܢ ܣܰܝܦܐ ܡܷܢܝܐ ܠܰܕ݂ܺܝܥܺܝܢܰܐ ܒܝ ܓܰܒܪܘܬ݂ܰܝܕܰܢ ܒܰܒ ܒܘܚܳܢܶܐ ܢܰܗܝܪܝܢܰܐ ܐܶܠܐ ܒܝ ܣܰܝܒܘܬ݂ܰܝܕ݂ܰܢ ܪܓ݂ܷܫܠܰܢ ܕܦܰܫܝܪܝܢܰܐ ܡܰܪ ܠܝ ܐܰܚܢܰܐ ܡܰܢܘܰܝܢܰܐ ܘܠܰܐܝܟܐ ܡܰܛܝܢܰܐ ܡܷܢܘܰܐ ܐܝ ܥܶܠܬ݂ܐ ܕܘ ܦܫܳܪܳܐ ܕܦܰܫܝܪܝܢܰܐ ܘܡܰܪ ܠܝ ܡܷܢܘܰܐ ܐܝ ܚܛܝܬܐ ܕܚܰܛܝܢܰܐ ܕܰܐܬ݂ܝ ܪܘܓ݂ܙܶܐ ܘܩܪܳܒܶܐ ܘܣܰܝܦܶܐ ܐܰܥܠܰܝܢܰܐ ܬܳܟ݂ܘ ܒܰܥ ܥܘܡܩܶܐ ܕܘ ܡܰܟ݂ܬܰܒܙܰܒܢܐ ܥܘܡܩܝܢܰܐ ܗܝـܝܶܐ ܓܷܕ ܐܳܡܰܪ ܠܢ ܐܰܚܢܰܐ ܩܰܝ݀ ܬܰܝܺܝܡܝܢܰܐ ܘܒܰܣ ܣܰܝܦܶܐ ܕܰܥ ܥܘܬ݂ܡܰܢܳܝܶܐ ܐܶܡܰܐ ܢܚـܝܪܝܢܰܐ ܘܓܷܕ ܐܳܡܰܪ ܕܒܶܐ ܩܰܝ ܐܘ ܐܰܬ݂ܪܐ ܟ݂ܰܠܝ ܡܶܢܰܝܢܰܐ ܐܰܒܪܝ ܠܐ ܚܰܐ ܣܰܝܦܐ ܠܚܘܕ݂ܶܗ ܐܰܬ݂ܝ ܐܰܥܠܰܝܢܰܐ ܐܺܝܕ݂ܰܗ ܕܒܳܢܶܢܽܘܟܼ ܟܘܠܠܶܗ ܓܷܕ ܟܳܠܶܐ ܠܶܒܰܝܢܰܐ ܠܳܐ ܢܰܩܠܰܐ ܘܠܳܐ ܬܰܪܬܶܐ ܡܰܟܷ݂ܪܪܶܐ ܐܰܕܡܰܝܢܰܐ ܘܠܐ ܢܰܩܠܐ ܘܠܐ ܬܰܪܬܶܐ ܡܓܰܠܘܶܠܰܢ ܡܶܐ ܐܰܬ݂ܪܰܝܢܰܐ ܒܐܰܠܦܳܐ ܬܡܳܢܶܐܡܳܐ ܘܚܰܡܡܷܫ ܘܬܶܫܥܝ ܒܗܰܟܟܰܪܝ ܒܰܐܠܦܐ ܫ̰ܰܥܡܐ ܘܚܰܡܫܰܥܣܰܪ ܒܡܷܨܥܰܬ݂ ܠܶܒܝ ܒܰܐܠܦܳܐ ܫ̰ܰܥܡܳܐ ܐܪܒܥ ܘܥܶܣܪܝ ܩܰܝ ܡܓܰܠܘܶܠܝ ܒܰܐܠܦܳܐ ܫ̰ܰܥܡܳܐ ܬܠܳܬ݂ ܘܬܠܶܬ݂ܝ ܒܣܝܡܶܠܶܐ ܡܳܬ݂ܝ ܒܠܶܒܐ ܟܡܝܪܐ ܒܣܰܒܪܐ ܬܘܝܪܐ ܕܠܐ ܬܘܟ݂ܠܳܢܐ ܒܰܒ ܒܳܬܰܬ݂ܬ݂ܶܗ ܢܛܷܪܪܶܗ ܠܛܶܒܐ ܡܰܚܝܫܳܢܐ ܐܰܒܢܶܐ ܘܒܢܳܬ݂ܐ ܓܰܒܪܶܐ ܘܢܶܫܶܐ ܕܠܐ ܦܘܪܫܳܢܐ ܢܚܝܪܝ ܘܩܛܝܠܝ ܒܚܰܐ ܦܽܘܣܩܳܢܐ ܕܠܐ ܣܘܪܚܳܢܐ ܐܰܬܼܪܝ ܟܳܐܡܰܪ: ܠܐ ܬܰܝܷܡ ܘܠܳܐ ܓܬܳܝܷܡ ܐܽܘ ܣܰܝܦܐ ܕܰܐܥܠܝ ܒܳܐܡܝܕ ܒܛܘܪܥܰܒܕܝܢ ܒܢܝܢܘܶܐ ܘܰܒܗܰܟܟܰܪܝ ܡܰܘܳܬ݂ܐ ܘܰܐܠܦܰܝܐ ܕܣܳܗܕܶܐ ܢܩܝܠܝ ܡܶܢܝ ܥܰܠ ܐܝ ܣܳܗܕܘܬ݂ܰܬ݂ܬ݂ܶܗ ܩܽܘܪܒܳܢܶܐ ܣܰܓܝ ܡܩܰܕܰܡܠܝ ܩܰܘܡܶܐ (ܨܰܐܡܝ) ܕܝܟ ܐܰܪܟܰܚܳܝܐ ܛܘܪܥܰܒܕܝܢ-15.06.2017

Mimro cal u Sayfo